Оьрсийн хьостанашкахь дуккха а масалш ду имам Шемалний, Ташо-Хьаьжиний юкъахь дар-дацарш, девнаш, цакхетамаш хилла бохуш. И масалш пропаганда яран 1алашонца, динехь болу нах галбаха паччахьан 1едалан жанжармерис кхоьллина ду. Ташо-Хьаьжа цкъа а ца хилла Шемалца – имамалла къуьйсуш. Х1унда аьлча, Шемал имам харжийта хьелаш кхоьллинарг, шен накъосташца цунна г1о деш, имаматехь и динан уггар лакхарчу т1ег1ана ваьккхинарг Ташо –Хьаьжа вара.